32005D0946
L 342/100
JURNALUL OFÍCIAL AL UNIUNII EUROPENE
DECIZIA COMISIEI
din 23 decembrie 2005
de modificare a Deciziei 2003/526/CE privind măsurile de combatere a pestei porcine clasice în Germania și în Slovacia
[notificată cu numărul C(2005) 5631]
(Text cu relevanță pentru SEE)
(2005/946/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/425/CEE a Consiliului din 26 iunie 1990 privind controalele sanitar-veterinare și zootehnice aplicabile în cadrul schimburilor intracomunitare cu anumite animale vii și produse în vederea realizării pieței interne (1), în special articolul 10 alineatul (4),
întrucât:
(1)
Ca urmare a apariției de focare de pestă porcină clasică în anumite state membre, Comisia adoptă Decizia 2003/526/CE din 18 iulie 2003 privind măsurile de combatere a pestei porcine clasice în anumite state membre (2). Această decizie prevede anumite măsuri suplimentare de combatere a pestei porcine clasice.
(2)
Comisia a fost informată de către autoritățile germane privind evoluția recentă a bolii la porcii sălbatici din landul Renania-de-Nord-Westfalia. În temeiul informațiilor epidemiologice disponibile, trebuie să se modifice lista zonelor din Germania în care se aplică măsuri de combatere, astfel încât să fie incluse anumite zone din Renania-de-Nord-Westfalia și din Renania-Palatinat.
(3)
Situația bolii s-a ameliorat sensibil în Slovacia, în teritoriul care intră sub incidența administrațiilor însărcinate cu problemele veterinare și alimentare din districtele Trnava (inclusiv districtele Trnava, Piešťany și Hlohovec) și Banská Bystrica (inclusiv districtele Banská Bystrica și Brezno). Prin urmare, nu mai trebuie să se aplice măsurile adoptate prin Decizia 2003/526/CE în ceea ce privește aceste zone.
(4)
Prin urmare, Decizia 2003/526/CE ar trebui modificată în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2003/526/CE se înlocuiește cu textul anexei la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 23 decembrie 2005.